Gerak Khas Undercover

***Gerak Khas Undercover*** ialah sebuah siri drama televisyen aksi Malaysia 2021 karya asal Syafiq Yusof terbitan Skop Productions. Merupakan siri terbitan turunan daripada *[[Gerak Khas]]* (1999–2021), ia berkisarkan mengenai sepasukan pegawai polis yang menyiasat yang menyelesaikan kes jenayah yang sengit. Dibintangi oleh Aaron Aziz, Erra Fazira, Eizlan Yusof, Ruzana Ibrahim, Elizabeth Tan, Raja Afiq, Salina Saibi, Farid Amirul, C. Kumaresan, Sheera Iskandar dan AC Mizal, siri ini memulakan tayangan perdana di TV3 bermula 1 Oktober 2021.

## Sinopsis
Mengisahkan tugas risikan bagi membanteras jenayah. Setiap episod akan memaparkan kes-kes jenayah yang berlainan. Antaranya, kes jenayah membabitkan kumpulan kongsi gelap remaja, kes pengedaran dadah dalam kalangan pelajar sekolah, sindiket penipuan jual beli kereta, kes pelacuran dan keldai dadah dalam kalangan pelajar kolej dan lain-lain.

## Pelakon

### Watak utama
* Eizlan Yusof sebagai Zamri
* Erra Fazira sebagai Jeslina
* Aaron Aziz sebagai Zaki
* Raja Afiq sebagai Hafiz
* Elizabeth Tan sebagai Elly 
* Ruzana Ibrahim sebagai Rita
* Salina Saibi sebagai Salina
* Farid Amirul sebagai Lim
* C. Kumaresan sebagai Kumar
* Sheera Iskandar sebagai Sheera
* AC Mizal sebagai Mazlan (penampilan khas)

;Musim 2
* Dazrin Kamarudin sebagai Musa
* Soffwany Yusoff sebagai Wani

### Pelakon undangan (mengikut episod)

#### Tony Bono (Eps 1-9)
* Rosyam Nor sebagai Tony Bono, ketua sindiket
* Angeline Tan sebagai Erika, orang kanan Tony Bono
* Jeremy Bong sebagai Roland Chai, pesaing perniagaan Tony Bono dan adik kepada Francis Chai
* Kenji Sawahi sebagai Francis Chai, abang kepada Roland
* Asrulfaizal Kamarulzaman sebagai Orang suruhan Tony Bono di Thailand

#### Kabut Malam (Eps 10-11)
* Idzham Ismail sebagai Ajak, peniaga gerai burger dan kawan kepada Qayyum
* Shah Radhi Hazvee sebagai Qayyum, anak saudara Hafiz dan suspek (denied) kes rogol 
* Ken Abdullah sebagai Rosman, bouncer Bird Nest Club dan suspek (denied) kes rogol
* Rahhim Omar sebagai Alfonso

#### Psycho (Eps 12-13)
* Akmal Ahmad sebagai Danny, pengarah drama Pembunuh Misteri
* Hariz Hamdan sebagai Jefri, pelakon 
* Zahrin Aris sebagai Dato' Zakaria, teman lelaki Zara
* Ira Ghani sebagai Norli, pemilik Norli Talent Agency

;Musim 2
#### Proksi (Episod 16-17)
* Sabrina Ali sebagai Tisha
* Wanji sebagai Suami Tisha

#### Sugar Baby (Episod 18-19)
* Zack Kool sebagai Mirza Sarbani
* Jamal Jamaluddin sebagai Kamal
* Aznah Hamid sebagai Ibu Azlin

#### Man Rimau (Episod 20-23)
* Yus Murai sebagai Man Rimau
* Amai Kamarudin sebagai Jack
* Azlan Komeng sebagai Parol
* Betty Banafe sebagai Marisa
* Izuan Razali sebagai Razif

#### Helah Maya (Episod 24)
* Erul Samah sebagai Don
* Amy Nur Tinie sebagai Lisa
* Mohd Nor Bond sebagai Salman

#### Hasutan (Episod 25-26)
* Badrul Muhayat sebagai Khalid 
* Mark Geoffrey sebagai Jimmy
* Farid Wari sebagai Ziman
* Fathil Dani sebagai Pendakwah

#### Tebusan (Episod 27)
* Zed Zaidi sebagai Farouk, ketua kumpulan Bintang Merah
* Siraj Alsagoff sebagai Shah Ali, orang kanan Farouk
* Jeff Hassan sebagai ASP Karim, pegawai Ibu Pejabat Polis Daerah (IPD) Gombak yang dijadikan tebusan
* Zainal Mohamed Hj. Mohamed (kameo) sebagai Ketua Polis Daerah Gombak

#### Krisis (Episod akhir)
* Lando Zawawi sebagai Orlando

## Episod

## Penerbitan
Idea asal *Gerak Khas Undercover* datang daripada Syafiq Yusof yang turut berkhidmat sebagai salah seorang pengarahnya, manakala Yusof Haslam bertindak sebagai penasihat penerbitan. Yusof berkata: "Tidak seperti *Gerak Khas*, *Gerak Khas Undercover* mempunyai watak, yang kelihatan tidak jelas secara moral. Sebilangan pegawai yang menyamar menjadi begitu meyakinkan sebagai 'penjenayah' sehingga penonton mungkin menganggap mereka adalah penjenayah,". Penggambaran dijalankan di sekitar Lembah Klang, Selangor selama lebih dua bulan sebelum Perintah Kawalan Pergerakan (PKP) dilaksanakan, dengan enam episod disiapkan. Yusof berkata, lapan lagi episod hampir siap sejak PKP memaksa pihaknya berehat selama empat bulan. Lagu tema siri ini, "GK Undercover" dipersembahkan oleh Syamsul Yusof yang turut berkhidmat sebagai komposer dan penulis lirik.

## Lihat juga
* *[[Gerak Khas]]* (1999–2021)

## Rujukan

## Pautan luar
*